open-index/open-wikipedia-markdown huggingface dataset:
தேசம்

**தேசம்** (Nation) என்பது பெரும்பாலும் ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகளாகும். நாடு (Country) என்பது நிர்வாகத்துக்காக தோற்றுவிக்கப்பட்ட பகுதியாகும். உலகில் பல தேசங்களை கொண்ட நாடுகளும் உண்டு. ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகள் பல நாடுகளாக பிரிந்தும் காணப்படுகின்றன.

## தமிழ் மரபும் உலக மரபும்

பெரும்பாலும் தேசம் என்பதற்கு மொழி, மரபு, இனக்குழு, குடிவழக்கு போன்றவை ஒருங்கே அமையப்பெற்றதாக வரையறை வைக்கப்படுகிறது. சங்க இலக்கியங்களில் தமிழ்த்தேசம் என்பதற்கு வரையறையாக மொழியே வைத்துச் சொல்லப்படுகிறது. அதன்படி வேங்கடம் முதல் குமரி வரை தமிழ்த்தேசம் என வரையறுக்கப்பட்டது. வேங்கடத்துக்கு வடக்கில் வேற்று மொழியாளர்களான வடுகர்கள் வாழும் வடுகர் தேயம் என்னும் மொழி பெயர்ந்த தேயம் வருவதாக கூறப்படுகிறது.

## குறிப்புகள்

## மேற்கோள்கள்


பகுப்பு:அரசியல்
பகுப்பு:சொல்விளக்கம்
பகுப்பு:சமூகம்
பிரணாய் ராய்

**பிரணாய் ராய்** (15 அக்டோபர் 1949) என்பவர் செய்தியாளர், ஊடகவியலாளர், தேர்தல் கணிப்பாளர், பொருளியலாளர் எனப் பன்முகத் திறன் கொண்டவர்.  என்டிடிவி என்னும் தொலைக்காட்சியின் நிறுவனரும் தலைவரும் ஆவார்.

## பிறப்பும் படிப்பும்
வங்கத் தந்தைக்கும், ஐரீசு தாய்க்கும், மகனாக கொல்கத்தாவில் பிறந்த பிரணாய் ராய்; தேராதூன் பள்ளியில் பயின்றவர். பின்னர், லண்டன் பல்கலைக்கழக அரசி மேரிக் கல்லூரியில் பொருளியல் பயின்று  பட்டம் பெற்று,  தில்லி பொருளியல் பள்ளியில் முனைவர் பட்டமும் பெற்றார்.

## பணிகள்
1988-ம் ஆண்டு பிரணாய் ராய், தம் மனைவி ராதிகா ராயுடன் சேர்ந்து என்டிடிவி தொலைக்காட்சி சேவை நிறுவனத்தைத் தொடங்கினார். தூர்தர்சன், பிபிசி, ஆகியவற்றில் இந்தியத் தேர்தல்களைப் பற்றி திறனாய்வு செய்யும் பணியில் ஈடுபட்டார். *பிரைஸ் வாட்டர் அவுஸ் கூப்பர்ஸ்* என்னும் கணக்கியல் மற்றும் தணிக்கை செய்யும் பன்னாட்டு  நிறுவனத்தில் அறிவுரையாளராகப் பொறுப்பேற்றார். இந்திய அரசின் நிதித் துறையின் ஆலோசகராகவும் பணி செய்தார். வாசிங்டனில் உள்ள வெளிநாட்டு உறவுகள் ஆலோசனை வாரியத்தில் இந்தியத் தொழில் அதிபர் முகேசு அம்பானி, பிரணாய் ராய் ஆகிய இரண்டு இந்தியர்கள் 2009-ம் ஆண்டில் இடம் பெற்றனர் என்பது குறிப்பிடத்தக்கது ஆகும்.

## சான்றுகள்
* http://www.mbarendezvous.com/motivational-story/prannoy-roy/
* http://www.outlookindia.com/news/article/thoppil-gopalakrishnan-award-for-prannoy-roy/651002

பகுப்பு:இந்திய ஊடகவியலாளர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:கொல்கத்தா எழுத்தாளர்கள்
யுரேனியம் பென்டா அயோடைடு

**யுரேனியம் ஐயயோடைடு** *(Uranium pentaiodide)* என்பது யுரேனியம், அயோடின் ஆகிய தனிமங்களின் கருத்தியலான சேர்மமாகும். இதனுடைய மூலக்கூற்று வாய்பாடு UI5 ஆகும். இச்சேர்மத்தில் +5 என்ற ஆக்சிசனேற்ற நிலையில் யுரேனியம் காணப்படுகிறது. யுரேனியம் ஐயயோடைடு இதுவரையில் எங்கும் தயாரிக்கப்படவில்லை.

## மேற்கோள்கள்

பகுப்பு:யுரேனியம் சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:கருத்தியலான வேதிச் சேர்மங்கள்

.
யுரேனியம் ஆறாக்சைடு

**யுரேனியம் ஆறாக்சைடு** *(Uranium hexoxide)* என்பது வழக்கத்திற்கு மாறான ஆனால் யுரேனியம் மற்றும் ஆக்சிசன் ஆகிய தனிமங்களின் கருத்தியலான சேர்மமாகும். இச்சேர்மத்தில் யுரேனியம் அணுவுடன் ஆறு ஆக்சிசன் அணுக்கள் இணைந்து காணப்படும். யுரேனியம் ஆறாக்சைடின் மூலக்கூற்று வாய்ப்பாடு UO6 ஆகும்.
 
## அமைப்பு

யுரேனியம் ஆறாக்சைடு எண்முக அமைப்பு சீரொழுங்கில் இருப்பதாக முன்கணித்துக் கூறப்படுகிறது. மற்ற அமைப்புகளின் சீரொழுங்கு வாய்ப்புகள் குறித்து ஆராயப்படுகிறது. 1Oh வடிவில் உள்ள ஆக்சிசன் அணுக்கள் ஆக்சைடு அயனிகளாகவும் (O2−), 1D3 வடிவில் மூன்று பெராக்சைடு அயனிகளாகவும் (O22−), 3D2h வடிவில்  இரண்டு ஆக்சோ அயனிகள் மற்றும் இருசோடி மேலாக்சைடுகளும் காணப்படுகின்றன.(O2−).

## மேற்கோள்கள்

பகுப்பு:கருத்தியலான வேதிச் சேர்மங்கள்
பகுப்பு:யுரேனியம் சேர்மங்கள்
கடலோரக் கவிதைகள்

**கடலோரக் கவிதைகள்** (*Kadalora Kavithaigal*) என்பது 1986ஆம் ஆண்டில் வெளியான ஓர் இந்தியத் தமிழ்த் திரைப்படமாகும். பாரதிராஜா இயக்கிய இத்திரைப்படத்தில்,  சத்யராஜ், ரேகா, இராஜா, ஜனகராஜ், கமலா காமேஷ் ஆகியோர் முக்கியக் கதாபாத்திரங்களில் நடித்திருந்தனர். மேலும் இத்திரைப்படம், சிரஞ்சீவி, சுஹாசினி நடிப்பில் *ஆராதனா* என தெலுங்கில் மறுஆக்கம் செய்யப்பட்டது. கன்னடத்தில், பி. சி. பாட்டீல், பிரேமா ஆகியோரது நடிப்பில் *கௌரவா* என்ற பெயரில் மறுஆக்கம் செய்யப்பட்டது. இது, ரேகா, ராஜா, ரஞ்சனி ஆகிய மூவரும் நடித்த முதல் தமிழ்த் திரைப்படமாகும்.

சத்யராஜின் திரை வாழ்க்கையில் இத்திரைப்படம் ஒரு திருப்புமுனையாக அமைந்தது. இது 200 நாட்களைக் கடந்து திரையரங்குகளில் வெற்றிகரமாக ஓடியது.

__TOC__

## நடிகர்கள்
* சத்யராஜ்
* ரேகா
* இராஜா
* இரஞ்சனி
* ஜனகராஜ்
* கமலா காமேஷ்
* அனுராதா வாசுதேவ் 
* இலலிதா சர்மா

## பாடல்கள்
சிறப்பான வரவேற்பு பெற்ற பாடல்களைக் கொண்ட இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பாரதிராஜா இயக்கிய தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
தேசிய மகளிர் ஆணையம் (இந்தியா)

**தேசிய மகளிர் ஆணையம்** (*National Commission for Women*(NCW), சனவரி 1992இல் உருவான இந்திய அரசின் சட்டபூர்வமான அமைப்பாகும்.மகளிர் நலன் தொடர்பான அனைத்துக் கொள்கைகளை உருவாக்கி இந்திய அரசுக்கு பரிந்துரைக்கிறது. இவ்வாணையத்தின் தற்போதைய தலைவர் விஜயா கிஷோர் ரஹத்கர் (2024)ஆவார்.

## பணிகள்
அரசியல், சமயம், வேலை வாய்ப்பு ஆகியவற்றில் மகளிர்க்கான உரிமைகளைக் காத்திடவும்,  வரதட்சனை, வன்கொடுமை, பணிச் சுரண்டல், காவல் நிலையக் கொடுமைகள் போன்றவற்றில் மகளிரை காத்திட தேசிய மகளிர் ஆணையம் நடவடிக்கைகளை மேற்கொள்கிறது.

மகளிர் உரிமைகளுக்கான *இராஷ்டிர மகளிர்*  (Rashtra Mahila) எனும் மாதாந்திர செய்தி இதழை ஆங்கிலம் மற்றும் இந்தி மொழிகளில் வெளியிடுகிறது.

## மகளிர் ஆணைய தலைவர்


## மாநில மகளிர் ஆணையம்

## மேற்கோள்கள்

## வெளி இணைப்புகள்
* தேசிய மகளிர் ஆணையத்தின் அதிகாராப்பூர்வ இணையதளம்

பகுப்பு:இந்திய ஆணைக்குழுக்கள்
பகுப்பு:இந்தியாவில் மகளிர் உரிமைகள்
பகுப்பு:மகளிர் மற்றும் குழந்தைகள் மேம்பாட்டு அமைச்சகம்
இந்திய ஆணையங்களின் பட்டியல்

**இந்திய ஆணையங்கள்  பட்டியல்** (List of Indian commissions), இந்திய அரசு மற்றும் இந்தியாவின் மாநில அரசுகளுக்கும் வழிகாட்டுதல், ஆலோசனை வழங்குதல் மற்றும் பல பிரச்சனைகளுக்கு தீர்வுகளை வழங்க தற்காலிக அல்லது நிரந்தர அடிப்படையில் இந்திய அரசால் அல்லது இந்திய மாநில அரசுகளால் சட்டத்தின்படி அமைக்கப்படும் அமைப்புகள் ஆகும். இவ்வாணையங்கள் தன்னாட்சி கொண்ட அமைப்புகளாகும். அவைகள்;

## நிலையான ஆணையங்கள்
* இந்திய அணுசக்திப் பேரவை
* இந்திய தேசிய நுகர்வோர் குறை தீர்ப்பு ஆணையம் 
* இந்தியத் தேர்தல் ஆணையம்
* இந்தியாவின் தேசிய மனித உரிமை ஆணையம்
* தேசிய அறிவுசார் ஆணையம்
* சிறுபான்மையினருக்கான தேசிய ஆணையம்
* நிதி ஆயோக்
* திட்டக் குழு
* ஒன்றிய அரசுப்பணியாளர் தேர்வாணையம்
* பல்கலைக்கழக மானியக் குழு
* தேசிய மகளிர் ஆணயம்
* நடுவண் விழிப்புணர்வு ஆணையம்
* ஓய்வூதிய நிதி ஒழுங்காற்று மற்றும் மேம்பாட்டு ஆணையம்
* இந்திய உயிரித் தொழில்நுட்பம் ஒழுங்குமுறை ஆணையம்
* இந்திய தனித்துவ அடையாள ஆணைய அமைப்பு
* இந்திய தேசிய நெடுஞ்சாலை ஆணையம்
* இந்தியத் தொலைத்தொடர்பு ஒழுங்குமுறை ஆணையம்
* உணவுப் பாதுகாப்பு மற்றும் தரப்படுத்தல் ஆணையம், இந்தியா
* தேசிய பல்லுயிர்ப்பரவல் ஆணையம்
* தேசியப் பேரிடர் மேலாண்மை ஆணையம்
* சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்
* தேசிய வேளாண்மை ஆணையம்
* தேசிய  பிற்படுத்தப்பட்டோர் ஆணையம்
* தேசிய சீர்மரபினர், நாடோடி பழங்குடியினர் ஆணையம்
* நடுவண் மின் ஒழுங்காற்று ஆணையம்  
* தேசிய அமைப்புசாரா வணிகங்களுக்கான  ஆணையம்
* தேசிய விவசாயிகள் ஆணையம்
* தேசிய சுகாதாரத்திற்கான மனிதவள ஆணையம்  
* தேசிய முதலீட்டு ஆணையம் 
* தேசிய தொழிலாளர் ஆணையம்
* தேசிய சட்ட ஆணையம்  
* தேசிய சிறுபான்மையோர் கல்வி நிறுவனங்களுக்கான ஆணையம்
* தேசிய ஊதியக் குழு
* தேசிய சிறார் உரிமைகள் பாதுகாப்பு ஆணையம் 
* தேசிய பட்டியல் சாதியினர் ஆணையம்
* தேசிய பழங்குடியினர் ஆணையம்  
* தேசிய புள்ளியல் ஆணையம்

## தற்காலிக ஆணையங்கள்
* மாநிலங்கள் மறுசீரமைப்பு ஆணையம் 
* உஷா மெஹ்ரா ஆணைக்குழு 
* மண்டல் ஆணைக்குழு
* சர்க்காரியா ஆணைக்குழு
* நிர்வாக சீர்திருத்த ஆணையம் 
* லிபரான் ஆணையம் 
* நானாவதி ஆணையம் 
* தேசிய சமயம் மற்றும் மொழி சிறுபான்மையோர் ஆணையம்  
* ஷா ஆணையம் 

## மேற்கோள்கள்

பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
குளோரிக் அமிலம்

**குளோரிக் அமிலம்** *(Chloric acid)* என்பது HClO3என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இது குளோரினுடைய ஆக்சோ அமிலமாகவும் , குளோரின் உப்புகள் தயாரிப்பதற்கான ஒரு முன்னோடியாகவும் இருக்கிறது. pKa ≈ −1 என்ற அமிலத்தன்மை எண் கொண்ட வலிமையான அமிலமான இச்சேர்மம் ஒரு ஆக்சிசனேற்றியாகவும் செயல்படுகிறது.

வெப்ப இயக்கவியலில் குளோரிக் அமிலம் நிலைப்புத்தன்மை அற்றது என அதனுடைய விகிதச்சமமாதலின்மை தெரிவிக்கிறது.

தோராயமாக 30 சதவீதச் செறிவுள்ள குளிர்ந்த நீர்த்த கரைசலில் குளோரிக் அமிலம் நிலைப்புத்தன்மையுடன் இருக்கிறது. எச்சரிக்கையுடன் குறைக்கப்பட்ட அழுத்தத்தில் இதை ஆவியாக்கினால் 40 சதவீதம் செறிவுள்ள கரைசலைத் தயாரிக்கமுடியும். இவ்விருவகையான் செறிவுக் கரைசல்களும் சிதவடைதலுக்கு உட்பட்டு பல்வகையான பொருட்களைத் தருகின்றன.
 
:8HClO3 → 4HClO4 + 2H2O + 2Cl2 + 3 O2
:3HClO3 → HClO4 + H2O + 2 ClO2

## தீங்குகள்
குளோரிக் அமிலம் ஒரு வலிமையான ஆக்சிசனேற்றியாகவும் செயல்படுகிறது. பெரும்பாலான உயினப்பொருட்களும் எளிதில் தீப்பற்றக்கூடிய பொருட்களும் இச்சேர்மத்தில் படநேர்ந்தால் அவற்றை எரித்து பொசுக்கிவிடும் தன்மை கொண்டதாகவும் விளங்குகிறது.

## தயாரிப்பு
கந்தக அமிலத்துடன் பேரியம் குளோரேட்டை சேர்த்து வினைப்படுத்தினால் குளோரிக் அமிலத்தைத் தயாரிக்கலாம். இவ்வினையில் கரையாமல் நிற்கும் பேரியம் சல்பேட்டை வீழ்படிவாக்குதல் முறையில் நீக்கலாம்.

:Ba(ClO3)2 + H2SO4 → 2HClO3 + BaSO4

ஐப்போ குளோரசு அமிலத்தைச் சூடுபடுத்தி குளோரிக் அமிலமும் ஐதரசன் குளோரைடையும் பெறுவது மற்றொரு வகையானத் தயாரிப்பு முறையாகும்.

:3HClO → HClO3 + 2 HCl

## மேற்கோள்கள்

*
*

## இவற்றையும் காண்க
*குளோரேட்டு
*ஐப்போகுளோரசு அமிலம்
*குளோரசு அமிலம்
*பெர்குளோரிக் அமிலம்
*ஆக்சிசனேற்றும் அமிலம்

பகுப்பு:ஐதரசன் சேர்மங்கள்
பகுப்பு:குளோரேட்டுகள்
பகுப்பு:ஆக்சிசனேற்றிகள்
பகுப்பு:ஆக்சிசனேற்றும் அமிலங்கள்
பகுப்பு:கனிம அமிலங்கள்
பகுப்பு:ஆலசன் ஆக்சோவமிலங்கள்
ரேகா (தென்னிந்திய நடிகை)

**ரேகா** என்று அழைக்கப்படும் **ஜோஸ்பின்** 28 ஆகத்து 1970 என்பவர் தென்னிந்தியத் திரைப்பட நடிகை ஆவார். இவர் தமிழ், மலையாளம், தெலுங்கு மற்றும் கன்னடம் மொழித் திரைப்படங்களில் பணியாற்றி வருகின்றார். பெரும்பாலும் தமிழ்த் திரைப்படத்துறை மற்றும் மலையாளத் திரைப்படத்துறையில் பரவலாக அறியப்படும் நடிகை ஆவார்.

இவர் ராம்ஜி ராவ் ஸ்பீக்கிங், யே ஆட்டோ, சகரம் சாக்சி உள்ளிட்ட மலையாள வெற்றித் திரைப்படங்களிலும்,  புன்னகை மன்னன், என் பொம்முக்குட்டி அம்மாவுக்கு,  கடலோரக் கவிதைகள் உள்ளிட்ட தமிழ் வெற்றித் திரைப்படங்களிலும் நடித்துள்ளார். கேரளாவில் பிறந்த இவர் தமிழகத்தின் உதகையில் தனது படிப்பை முடித்தார். இவர் தற்போது தொலைக்காட்சி தொடர்களிலும், தமிழ்த் திரைப்படங்களில் துணைக் கதாபாத்திரங்களிலும் நடித்து வருகிறார். இவர் சிறந்த மலையாள நடிகைக்கான பிலிம்பேர் விருதை தசரதன் திரைப்படத்திற்காக பெற்றார்.

## தனிப்பட்ட வாழ்க்கை
இவர் கடலுணவு ஏற்றுமதியாளரை 1996ஆம் ஆண்டில் திருமணம் செய்து கொண்டார். இவர்களுக்கு ஒரு மகள் உள்ளார்.

## தொலைக்காட்சி

## நடித்த திரைப்படங்கள்
### தமிழ்த் திரைப்படங்கள்

### தெலுங்குத் திரைப்படங்கள்

## பெற்ற விருதுகள்
* சிறந்த மலையாள நடிகைக்கான பிலிம்பேர் விருது - *[[தசரதன் (திரைப்படம்)|தசரதன்]]* (1989)

## மேற்கோள்கள்

## வெளி இணைப்புகள்
*
*Rekha at MSI

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:கேரள நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:பிக் பாஸ் தமிழ் போட்டியாளர்கள்
பகுப்பு:ஆலப்புழை மாவட்ட மக்கள்
பகடை பனிரெண்டு

**பகடை பனிரெண்டு** 1982ஆவது ஆண்டில் வெளியான ஒரு இந்தியத் தமிழ்த் திரைப்படமாகும். தாமோதரன் இயக்கிய இத்திரைப்படத்தில் கமல்ஹாசன், ஸ்ரீபிரியா ஒய். ஜி. மகேந்திரன் ஆகியோர் முக்கிய கதாபாத்திரங்களில் நடித்திருந்தனர்.

## நடிகர்கள்
*கமல்ஹாசன் - ஆனந்த் 
*ஸ்ரீபிரியா - உஷா 
*மேஜர் சுந்தர்ராஜன் - உஷாவின் தந்தை 
* காஞ்சனா - ஆனந்தின் தாயார் 
*ஒய். ஜி. மகேந்திரன் - விஷ்ணு 
*சத்ய பிரியா - ரேணுகா 
*ஆர். என். சுதர்சன்
*சத்யராஜ்
*டி. கே. எஸ். நடராஜன்

## பாடல்கள்
கே. சக்கரவர்த்தி அவர்கள் இப்படத்திற்கு இசை அமைத்துள்ளார். பாடல் வரிகள் கண்ணதாசன் மற்றும் வாலி எழுதியுள்ளனர்.

## துணுக்குகள்
* இப்படத்தில் நடிகர் சத்யராஜ் ஒரு சில நிமிடங்களில் மட்டும் சுதர்சனத்தின் குழுவில் ஒருவராக நடித்திருந்தார்.

## மேற்கோள்கள்

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சிறீபிரியா நடித்த திரைப்படங்கள்
சோடியம் பெர்குளோரேட்டு

**சோடியம் பெர்குளோரேட்டு** (Sodium perchlorate) என்பது NaClO4. என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். பொதுவாகக் காணப்படும் பெர்குளோரேட்டு உப்புகளில் அதிக கரைதிறன் கொண்ட சேர்மமாக இது கருதப்படுகிறது. வெண்மை நிறப்படிகங்களாகக் காணப்படும் இச்சேர்மம் நீரை உறிஞ்சும் தன்மையுடன் உள்ளது. நீர் மற்றும் ஆல்ககாலில் நன்கு கரைகிறது. பொதுவாக இச்சேர்மம் ஒருநீரேற்று சேர்மமாக சாய்சதுரப் படிகங்களாகக் கிடைக்கிறது.
 
சோடியம் பெர்குளோரேட்டின் உருவாதல் வெப்பம் −382.75 கியூ மோல்−1 ஆகும்

## பயன்கள்
பலவிதமான பெர்குளோரேட்டு உப்புகள் தயாரிப்பில் சோடியம் பெர்குளோரேட்டு முன்னோடியாக விளங்குகிறது. மற்ற பெர்குளோரேட்டுகள் இதனுடன் ஒப்பிடுகையில் குறைந்த அளவு கரைதிறனையே பெற்றிருக்கின்றன. சோடியம் பெர்குளோரேட்டின் கரைதிறன் 25 பாகை செல்சியசு வெப்பநிலையில் 209கி/100 மி.லி எனக் கணக்கிடப்பட்டுள்ளது. சோடியம் பெர்குளோரேட்டுடன் ஐதரோ குளோரிக் அமிலத்தைச் சேர்த்து வினைப்படுத்தினால் பெர் குளோரிக் அமிலத்தைத் தயாரிக்கலாம்.
 
சோடியம் பெர்குளோரேட்டு  நீருறிஞ்சும் சேர்மமாக இருப்பதால் அதை பட்டாசுத் தொழிலில் பயன்படுத்துவதில்லை. அமோனியம் மற்றும் பொட்டாசியம் பெர்குளோரேட்டுகள் பட்டாசுத் தொழிலில் பயன்படுத்தப்படுகின்றன. சோடியம் பெர்குளோரேட்டு மற்றும் பொட்டாசியம் அல்லது அமோனியம் குளோரைடுகளின் கரைசலை இரட்டைச் சிதைவுக்கு உட்படுத்துவதால் இவ்வுப்புகளைத் தயாரிக்கமுடியும்.

## ஆய்வகப் பயன்கள்
அதிகம் வினைபுரியாத மின்பகுளியாக சோடியம் பெர்குளோரேட்டு  ஆய்வகங்களில் பலவழிகளில் பயன்படுகிறது. மூலக்கூற்று உயிரியியலில் டி.என்.ஏவைப் பிழிந்தெடுக்கும் முறைகள் மற்றும் கலப்பினமாகும் வினைகள் இவ்வினைகளுக்கு உதாரணமாகும்.
 
## மருந்துப் பொருளாக
அதிதைராயிடு நோய் பாதிப்புடையவர்கள் அயோடின் எடுத்துக்கொள்வதைத் தடுக்கும் மருந்தாக சோடியம் பெர்குளோரேட்டு பயனாகிறது.
 
## தயாரிப்பு
பிளாட்டினம் போன்ற செயல்திறனற்ற மின்வாயில் சோடியம் குளோரேட்டை நேர்மின் முனை ஆக்சிசனேற்றம் செய்வதால் சோடியம் பெர்குளோரேட்டைத் தயாரிக்க முடியும்
 
ClO3−(நீர்த்த) + H2O(நீர்மம்) → ClO4−(நீர்த்த) + H2(வளிமம்)

## மேற்கோள்கள்

## இவற்றையும் காண்க
* சோடியம் குளோரேட்டு
* பொட்டாசியம் குளோரேட்டு
* பொட்டாசியம் பெர்குளோரேட்டு

## வெளி இணைப்புகள்
*WebBook page for NaClO4

பகுப்பு:பெர்குளோரேட்டுகள்
பகுப்பு:சோடியம் சேர்மங்கள்
பகுப்பு:ஆக்சிசனேற்றிகள்
செசில் (அரிமா)

**செசில்** (Cecil), 13 வயது நிறைந்த தென்மேற்கு ஆப்பிரிக்க அரிமா (*Panthera leo bleyenberghi*) ஆகும். இது சிம்பாப்வேயின் வாங்கே தேசியப் பூங்காவில் வாழ்ந்து வந்தது. இப்பூங்காவின் வருகையாளர்களைப் பெரிதும் கவர்ந்திருந்த செசில், ஆக்சுப்போர்டு பல்கலைக்கழகம் மேற்கொண்ட ஒரு பரந்த ஆய்வின் பகுதியாகக் கண்காணிக்கப்பட்டு வந்தது.

அமெரிக்காவைச் சேர்ந்த வால்டர் பால்மர் என்னும் பொழுதுபோக்கு வேட்டையாடி இதனை அம்பெய்திக் காயப்படுத்தினார். பிறகு, சூலை 1, 2015 அன்று, ஏறத்தாழ 40 மணி நேரங்களுக்குப் பிறகு, செசிலைத் துப்பாக்கியால் சுட்டுக் கொன்றனர். இக்கொலை பன்னாட்டு ஊடகக் கவனத்தை ஈர்த்ததோடு விலங்குப் பாதுகாவலர்கள், அரசியல்வாதிகள், புகழ்பெற்றவர்களின் கோபத்தையும் ஈட்டியது. பால்மரைக் கண்டித்து இணையத்தில் கண்டனங்கள் குவிந்தன. 

## மேற்கோள்கள்

## வெளி இணைப்புகள்
* பெருமைமிக்க சிசில் த லயனுக்கு ஜிம்பாப்வே தேசிய பூங்காவில் சிலை: அஞ்சலி வீடியோ 

பகுப்பு:2015 நிகழ்வுகள்
பகுப்பு:தனிப்பட்ட சிங்கங்கள்
பகுப்பு:வேட்டையாடுதல்
நரம்பு சிலந்தி நோய்

**டிராகுன்குலியாசிஸ்** (Dracunculiasis), நோய்க்கு இன்னொரு பெயர் **நரம்பு சிலந்தி நோய்** (*guinea worm disease-GWD*). இது நரம்பு சிலந்தியால் ஏற்படும் ஒரு தொற்று.  நரம்பு சிலந்தி வளர்புழு தொற்றுடைய நீர் வாழும் தெள்ளு பூச்சியுள்ள தண்ணீரைப் பருகும் நபர்களுக்கு இந்த நோய்த்தொற்று வருகிறது. ஆரம்பத்தில் நோய் அறிகுறிகள் ஏதும் தெரிவதில்லை . சுமார் ஓராண்டு கழித்து, நோய்வாய்பட்டவருக்கு எரிச்சலுடன் கூடிய ஒரு வலி ஏற்படுகிறது. பொதுவாகப் பெண் புழுக்களால் காலின் கீழ் பகுதி சருமத்தில் கொப்பளங்கள் தோன்றுகிறது. சில வாரங்கள் கழித்து அந்த புழு சருமம் வழியாக வெளியேறுகிறது இந்த காலகட்டத்தில் நடப்பதோ, வேலை பார்ப்பதோ சிரமமாக இருக்கும் . இந்த நோய் காரணமாக இறக்க நேரிடுவது சாதாரணமாக நிகழ்வதில்லை..

## காரணம்
மனிதர்களைத் தவிர வேறு எந்த விலங்கினத்தையும் இந்த புழு நோய் தாக்குவதில்லை . இந்த புழுக்கள் சுமார் 2 மில்லிமீட்டர் அகலம் இருக்கும். முதிர்ந்த பெண் புழுக்கள் 60 லிருந்து 100 மில்லிமீட்டர் நீளத்திலும் இருக்கும். (ஆண் புழுக்கள் மிகவும் நீளம் குறைந்தவையாக இருக்கும்.) மனித உடலுக்கு வெளியே இதன் முட்டைகள் 3 வார காலம் உயிரோடிருக்கும் . . அதற்கு முன்பாகவே நீர் வாழும் தெள்ளு பூச்சிகளால் அவை உண்ணப்படவேண்டும். நீர் வாழும் தெள்ளு பூச்சிகளுக்குள் இந்த வளர்புழுக்கள் நான்கு மாதங்கள் வரை உயிரோடிருக்கும். இவ்வாறு இந்த நோய் ஒரு பகுதியிலுள்ள மனிதர்களிடம் பரவ ஒவ்வொரு ஆண்டும் சில காலம் அந்தப் பகுதியில் தங்கியிருக்க வேண்டும். பொதுவாக இந்த நோய்த்தொற்று, அறிகுறிகளை வைத்து கண்டறியப்படுகிறது..

## தடுப்பு மற்றும் சிகிச்சை
ஆரம்பகால நோய்கண்டறிதல் மூலம் இந்த நோயைத் தடுக்கலாம். மேலும் நோய் தொற்றுள்ளவர் அவரது காயம் அல்லது புண் குடிநீரை மாசுபடுத்தாமல் பார்த்து கொள்ளவேண்டும்.

பிற முயற்சிகள் பின்வருமாறு:
:சுத்தமான நீரைப் பெறுவதற்கான வழிமுறைகளை மேம்படுத்தவேண்டும், இல்லையெனில் நீர் சுத்தமாக இல்லாத பட்சத்தில் நீரை வடிகட்டவேண்டும். பெரும்பாலும் துணியால் வடிகட்டுவதே போதுமானது. 
:அசுத்தமான குடிநீரிலுள்ள வளர்புழுக்களைக் கொல்ல டெமிபோஸ்என்ற வேதிபொருளைப் பயன்படுத்தி அந்த நீரை நன்னீராக்கலாம்.

இந்த நோய்க்கு மருந்தோ தடுப்பூசியோ கிடையாது. இந்த புழுக்களை மெதுவாக ஒரு குச்சியை அதன் மீது உருட்டி ஒரு சில வாரங்களில் அகற்றலாம். வளர்ந்து வரும் புழுக்களால் ஏற்படும் புண்களில் நுண்ணுயிரி தொற்று ஏற்படும். புழுக்களை அகற்றிய பிறகும் கூட வலி சில மாதங்களுக்கு தொடரலாம்.

## நோய்ப்பரவு இயல் மற்றும் வரலாறு
2013 ஆம் ஆண்டு இந்த நோய் 148 நபர்களைத் தாக்கியதாக அறிவிக்கப்பட்டது. 1986 இல் ஏற்பட்ட பாதிப்புக்களை விட இது பத்து லட்சம் குறைவு. ஆப்ரிக்காவில் 4 நாடுகளில் மட்டுமே இந்த நோய் உள்ளது. 1980 ஆம் ஆண்டு புள்ளி விவரத்தை விட இது 20 நாடுகள் குறைவாகக் கொண்டுள்ளது அதிகமாகப் பாதிப்புள்ள நாடு தெற்கு சூடான். இது முதலாவதாக ஒழிக்கபடும்  ஒட்டுண்ணி நோய் ஆக இருக்கலாம்.

நரம்புச் சிலந்தி நோய் பண்டைய காலத்தில் இருந்தே அறியப்பட்ட ஒன்று. எகிப்திய மருத்துவ குறிப்பான எபர்ஸ் பாப்பிரசில் இந்நோய் குறித்து கி.மு. 1550 ஆம் ஆண்டே  குறிப்பிடபட்டுள்ளது. டிராகுன்குலியாசிஸ் என்ற பெயர் லத்தீன்மொழியில் இருந்து வந்தது  "பறவைநாக துயர்", என்று அதற்கு பொருள். ஆனால் 17 ஆம் நூற்றாண்டில் ஐரோப்பியர்கள் மேற்கு ஆப்ரிக்காவின் கடலோரப் பகுதியான கினி யில் இந்த நோயைக் கண்ட பிறகே நரம்பு சிலந்தி ("guinea worm")  என்ற பெயர் வந்தது.

கினி புழுக்கள் போன்ற வேறொரு இனம் பிற விலங்குகளில் இந்த நோய் ஏற்பட காரணமாக இருக்கிறது.
 இவை மனிதர்களைப் பாதிப்பதில்லை. இது ஒரு புறக்கணிக்கபட்ட வெப்பமண்டலம் சார்ந்த நோய் என்று வகைப்படுத்தபட்டுள்ளது .

## மேற்கோள்கள்

பகுப்பு:தொற்று நோய்கள்
ரோலாண்ட் காப்பியம்

thumb | வலது | ரோலண்ட் காப்பியத்தில் வரும் 8 நிலைகள், ஒரே படத்தில்**ரோலண்ட்டின் காப்பியம்** (பிரெஞ்சு: La Chanson de Roland) என்பது இன்று கிடைக்கும் முதல் பிரெஞ்சு இலக்கியப் படைப்பு ஆகும்.  4000 பாடல்களுடன் பழைய பிரெஞ்சில் இது எழுதப்பட்டுள்ளது.  இந்தப் படைப்பு 11-12 ஆம் நூற்றாண்டைச் சார்ந்தது. 

இந்தக் காப்பியம் சார்லமங் (Charlemagne) ஆட்சியின் போது ரோன்சுவாக்கசு போரில் (Battle of Roncevaux) நடந்த நிகழ்வுகளின் திரிவுபெற்ற தகவல்களை அடிப்படையாகக் கொண்டது.

இந்த இலக்கியத்தின் கதாநாயகன் வீரமாகப் போராடி சதியால் வெளியாரால் கொல்லப்படுகிறான் என்பது பிரெஞ்சு தேசியவாதிகளாலும், படைத்துறைவாதிகளாலும் முன்னிறுத்தப்படும் கூறு ஆகும்.

## மேற்கோள்கள்


பகுப்பு:பிரெஞ்சு இலக்கியம்
குளோரசமிலம்

**குளோரசமிலம்** *(Chlorous acid)* என்பது HClO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வீரியம் குறைந்த இவ்வமிலத்தில் குளோரின் +3 என்ற ஆக்சிசனேற்ற நிலையில் உள்ளது. தூய்மையான நிலையில் குளோரசமிலம் நிலைப்புத்தன்மையற்று ஐப்போ குளோரசமிலமாகவும் குளோரிக் அமிலமாகவும் விகிதச் சமமாதலின்றி பிரிகையடைகிறது. ஐப்போ குளோரசமிலத்தில் குளோரின் +1 என்ற ஆக்சிசனேற்ற நிலையிலும் குளோரிக் அமிலத்தில் +5 என்ற ஆக்சிசனேற்ற நிலையிலும் காணப்படுகிறது.

: 2 HClO2   →   HClO  + HClO3

இவ்வமிலத்தை தூய்மையான நிலையில் பெறுவது கடினம் என்றபோதிலும் குளோரசமிலத்திலிருந்து தயாரிக்கப்படும் இதனுடைய இணை காரமான குளோரைட் நிலைப்புத்தன்மையுடன் காணப்படுகிறது. இந்த எதிர்மின் அயனியால் உருவாகும் உப்புக்கு எடுத்துக்காட்டாக சோடியம் குளோரைட்டை கூறலாம். சோடியம் குளோரைட் மற்றும் இதனோடு தொடர்புடைய உப்புகள் சில சமயங்களில் குளோரின் ஈராக்சைடு தயாரிக்கப் பயன்படுகின்றன.
 
## தயாரிப்பு
பேரியம் குளோரைட்டுடன் நீர்த்த கந்தக அமிலத்தைச் சேர்த்து சூடாக்குவதன் மூலமாக குளோரசமிலத்தை தயாரிக்கமுடியும்.

:Ba(ClO2)2 + H2SO4 → BaSO4 + 2HClO2

## நிலைப்புத்தன்மை
விகிதச்சமமாதலின்மை குளோரசமிலத்தின் ஆக்சிசனேற்றும் திறனை மட்டுப்படுத்தினாலும் கூட இது வொரு வலிமையான ஆக்சிசனேற்றியாகச் செயல்படுகிறது.

ஆலசன்களில் குளோரின் மட்டுமே தனித்துப் பிரித்தெடுக்கும் HXO2  வகையிலான அமிலங்களைத் தருகிறது. புரோமசமிலத்தையோ அயோடசமிலத்தையோ எப்போதுமே தனித்துப் பிரித்தெடுக்க முடிவதில்லை. புரோஅசமிலத்தின் புரோமைட் உப்புகள் சிலவாவது அறியப்படுகின்றன. ஆனால் அயோடைட் என்ற உப்புகள் எதுவும் அறியக் கிடைக்கவில்லை Neither bromous acid nor iodous acid has ever been isolated.  A few salts of bromous acid, bromites, are known, but no iodites..

## மேற்கோள்கள்



பகுப்பு:ஐதரசன் சேர்மங்கள்
பகுப்பு:குளோரைட்டுகள்
பகுப்பு:ஆக்சிசனேற்றும் அமிலங்கள்
பகுப்பு:ஆக்சிசனேற்றிகள்
பகுப்பு:ஆலசன் ஆக்சோவமிலங்கள்
சுனிதி சாலமன்

**சுனிதி சாலமன்** (*Suniti Solomon*) (1938 அல்லது 1939 – 28 சூலை 2015) என்பவர் ஒரு மருத்துவராவார். இவர்தான் இந்தியாவின், தமிழகத்தின் சென்னையில் 1986 முதன் முதலில் எயிட்ஸ் நோயாளிகள் இருப்பதை கண்டறிந்தவர் ஆவார். இவர் சென்னை மருத்துவக் கல்லூரியில் நுண்ணுயிரியல் பேராசிரியராக அப்போது இருந்தார். 2017 ஆம் ஆண்டு சனவரி மாதம் 25 ஆம் தேதியன்று  எச்.ஐ.வி நோயைக் கண்டறிவதிலும் சிகிச்சையளிப்பதிலும் இவர் ஆற்றிய பங்களிப்புகளுக்காக, இந்திய அரசாங்கம் இவருக்கு மருத்துவத் துறையில் பத்மசிறீ விருதை வழங்கியது.

## பணிகள்
இவர் எயிட்ஸ் நோயாளிகளுக்கான இந்தியாவின் முதல் தன்னார்வ ஆலோசனை மற்றும் சோதனை மையத்தை சென்னை மருத்துவக் கல்லூரியில் 1993இல் நிறுவினார். 1993இல் தன் வேலையை விட்டு விலகி எயிட்ஸ் ஆராய்ச்சி மற்றும் கல்வி அளிக்கும் ஒயி.ஆர்.ஜி. கேர் தொண்டு நிறுவனத்தைத் தோற்றுவித்தார். எயிட்ஸ் நோயிக்கு எந்த மருத்துவமனையும் சிகிச்சை அளிக்க மறுத்த அந்தக் காலகட்டத்தில் குறைந்த வசதிகளுடன் சென்னை பாண்டி பசார் பகுதியில் கூடாரத்தில் மருத்துவ சிகிச்சை அளிக்கத் துவங்கினார். 

## விருதுகள்
*இவரது பணிகளை பாராட்டும் விதமாக 2009ஆம் ஆண்டு இந்திய அரசின் அறிவியல் மற்றும் தொழில் நுட்ப அமைச்சகத்தின் **தேசிய பெண்கள் உயிரியல் அறிவியலாளர் விருதை** வழங்கினர். 
*தமிழ்நாடு எயிட்ஸ் கட்டுப்பாட்டு சங்கம் வாழ்நாள் சாதனையாளர் விருது வழங்கி பாராட்டியது.
## மேற்கோள்கள்

பகுப்பு:இந்தியப் பெண் அறிவியலாளர்கள்
பகுப்பு:தமிழகப் பெண் அறிவியலாளர்கள்
பகுப்பு:2015 இறப்புகள்
பகுப்பு:பத்மசிறீ விருது பெற்ற மருத்துவத்துறையினர்
துரை வைகோ

**துரை வைகோ** (*Durai Vaiko*) அல்லது **கோபால்சாமி துரை வையாபுரி** (பிறப்பு: 2 ஏப்பிரல் 1972) என்பவர் தமிழ்நாட்டைச் சேர்ந்த அரசியல்வாதி ஆவார். இவர் மறுமலர்ச்சி திராவிட முன்னேற்றக் கழகத்தின் (மதிமுக) நிறுவனர் வைகோவின் மகன் ஆவார். இவர் மதிமுக-வின் முதன்மைச் செயலாளராகவும், கட்சியின் பரப்புரையாளராகவும், கட்சியின் இணையப் பிரிவை வழிநடத்துபவராகவும் உள்ளார்.

## இளமைக் காலம்
இவர் 1972 ஆம் ஆண்டு வைகோ மற்றும் ரேணுகாதேவி ஆகிய தம்பதியர்க்கு மகனாகப் பிறந்தார். சென்னை சின்மயா வித்யாலயா பள்ளி மற்றும் சென்னை கிறிஸ்தவக் கல்லூரியில் படித்தார்

## அரசியல் வாழ்க்கை
இவர் மதிமுக கட்சியின் முக்கியத் தேர்தல் பரப்புரையாளர்களுள் ஒருவராக இருந்தார். மதிமுக கட்சியின் இணையத்தளப் பிரிவிலும் இயங்கி வருபவர். 2014 இந்தியப் பொதுத் தேர்தலின் போது பா.ஜ.க. கட்சிக்கு ஆதரவாகவும் தே.மு.தி.க. கட்சிக்கு ஆதரவாகவும் தேர்தல் பரப்புரையில் இறங்கியவர். இவர் 2014இல் பட்டாசு தொடர்பாக இந்திய மத்திய அரசு விடுத்த புதிய சட்டத்தை எதிர்த்து, சிவகாசியில் உந்துருளி ஊர்வலத்தைத் தொடங்கி வைத்தார். இவர் 2016 தமிழ்நாடு சட்டமன்றத் தேர்தலிலும் மதிமுகவுக்கு ஆதரவாக தேர்தல் பரப்புரை ஆற்றினார். 2021 அக்டோபரில் மதிமுகவின் தலைமைக் கழகச் செயலாளராகப் பதவியேற்றார்.

### மக்களவைக்குத் தெரிவு

## தொழில்
இவர் "இந்திய புகையிலை குழுமம்" என்னும் நிறுவனத்தில் பங்குத்தொகை வைத்திருக்கிறார். இந்த பங்குத்தொகை விவகாரம் மதிமுகவின் எதிர்த்தரப்புக் கட்சிக்காரர்களால் அதிகம் விமர்சிக்கப்படுகிறது. மேலும் இவர் வீ இரியாலிட்டி (V Realty) தனியார் வரையறுக்கப்பட்டது என்ற நிறுவனத்துக்கு இயக்குநராகவும் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:தென்காசி மாவட்ட மக்கள்
பகுப்பு:மறுமலர்ச்சி திராவிட முன்னேற்றக் கழக அரசியல்வாதிகள்
சச்சப்போயா மக்கள்

**சச்சப்போயா மக்கள்** அல்லது முகில் மக்கள் என்பவர்கள் அந்தீசு மலைத்தொடர்களில், இன்றைய பெருவில் வாழ்ந்த மக்கள் ஆவார்.  இன்கா இவர்களை அடக்கி ஆளும் முன் வளர்ச்சி அடைந்த நாகரிகத்தை இந்த மக்கள் கொண்டு இருந்தார்கள்.  இன்காவின் ஆட்சியை சச்சப்போயா தொடர்ச்சியாக எதிர்த்து வந்துள்ளார்கள்.  எசுபானியர்கள் தென் அமெரிக்காவை ஆக்கிரமித்து, இன்கா பேரரசை வீழ்த்திய பின்னர் இந்த மக்களுக்கு என்ன நடந்தது என்பது தொடர்பான தகவல்கள் தெளிவாகக் கிடைக்கப்பெறவில்லை.  

சச்சப்போயா மக்கள் பற்றிய தகவல்கள் தொல்பொருளியல் ஆய்வுகள் ஊடாகவும், எசுபானியர்கள் மூலங்கள் ஊடாகவும் கிடைக்கின்றன.

இந்த மக்களின் சமூக அமைப்பு சமத்துவம் மிக்கதாகவும் (egalitarian), இளகிய கூட்டாட்சியாகவும் (confederation)  இருந்தாக தொல்லியல் ஆய்வாளர்கள் கருதுகிறார்கள்

பகுப்பு:தென் அமெரிக்கப் பழங்குடிகள்
பகுப்பு:பெருவின் வரலாறு
முப்பாசுபாரிக் அமிலம்

**முப்பாசுபாரிக் அமிலம்** *(Triphosphoric acid)* என்பது H5P3O10, என்ற மூலக்கூறு வாய்ப்பாடுடன் கூடிய ஒர் அமிலமாகும். இது பல்பாசுபாரிக் அமிலம் என்றும் அழைக்கப்படுகிறது. பாசுபாரிக் அமிலத்தின் குறுக்க வடிவம் முப்பாசுபாரிக் அமிலமாகும். பாசுபாரிக் அமிலக் ) குடும்பத்தில், பைரோபாசுபாரிக் அமிலத்திற்கு ( H4P2O7 ) அடுத்ததாக காணப்படும் மற்றொரு  பல்பாசுபாரிக் அமிலம் முப்பாசுபாரிக் அமிலமாகும். பைரோபாசுபாரிக் அமிலம் இருபாசுபாரிக் அமிலம் என்றும் அழைக்கப்படுகிறது.

அடினோசின் முப்பாசுபேட்டு (அ.மு.பா.) போன்ற சேர்மங்கள் யாவும் முப்பாசுபாரிக் அமிலத்தினுடைய எசுத்தர்கள் ஆகும்.

முப்பாசுபாரிக் அமிலம் படிகவடிவில் தயாரிக்கப்படுவதில்லை. ஒட்டுமொத்தமாக H5P3O10 என்ற சமநிலை கலவையில் 18 சதவீதம்முப்பாசுபாரிக் அமிலம் காணப்படுகிறது. சுழி பாகை செல்சியசு வெப்பநிலையில், சோடியம் முப்பாசுபேட்டு சேர்மத்தை அயனிப் பரிமாற்ற வினையினால் தூய முப்பாசுபாரிக் அமிலக் கரைசலைத் தயாரிக்கலாம்.
 
முப்பாசுபாரிக் அமிலத்தின் பல்வேறு வகையான அமிலத்தன்மை எண்கள் (pKa ) அறியப்படுகின்றன. 1.0 ; 2.2 ; 2.3 ; 5.7 ; 8.5,[1] 1.0 ; 2.2 ; 2.3 ; 3.7 ; 8.5 [2]

## மேற்கோள்கள்

பகுப்பு:ஐதரசன் சேர்மங்கள்
பகுப்பு:பாசுபேட்டுகள்
பகுப்பு:பாசுபரசு(V) சேர்மங்கள்
பகுப்பு:காடிகள்
தேவதாஸ் காந்தி

**தேவதாஸ் காந்தி** (22 மே 1900 – 3 ஆகத்து 1957) என்பவர் மோகன்தாஸ் கரம்சந்த் காந்தியின் நான்காவது மகனாவார். இவர் பிறந்தது தென்னாப்பிரிக்காவில் இவர் தன் பெற்றோருடன் இந்தியா திரும்பும்போது இளைஞனாக வளர்ந்திருந்தார். இவர் தன் தந்தையின் இயக்கத்தில் கலந்துகொண்டார். தன் வாழ்நாளில் பல காலம் சிறையில் கழித்தார். இவர் ஒரு பத்திரிக்கையாளராகவும் இருந்தார். இந்துஸ்தான் டைம்ஸ் இதழின் ஆசிரியராக இருந்தார்.

காந்தியுடன் சேர்ந்து விடுதலைப் போராட்டத்தில் ஈடுபட்ட இராஜாஜியின் மகளான இலட்சுமி என்பவருடன் தேவதாஸ் காதல்வயப்பட்டார். அப்பொழுது இலட்சுமியின் வயது பதினைந்து ஆகும். ஆனால் தேவதாசின் வயதோ இருபத்து எட்டு ஆகும். இருவரின் பெற்றோரும் காதலர்களை ஐந்தாண்டுகள் இருவரும் ஒருவரை ஒருவர் பார்க்காமல் திருமணத்திற்கு காத்திருக்குமாறு நிபந்தனை விதித்தனர். ஐந்தாண்டுகள் கழிந்தபின் 1933இல் இருவரின் பெற்றோரின் ஒப்புதலுடன் இவர்களின் திருமணம் நடந்தது. இவ்விருவருக்கும் இராசமோகன் காந்தி, கோபாலகிருஷ்ண காந்தி, இராமச்சந்திர காந்தி, தாரா காந்தி பட்டாசார்ஜீ ஆகிய நான்கு குழந்தைகள்  ஆவர்.

## மேற்கோள்கள்

பகுப்பு:காந்தியவாதிகள்
பகுப்பு:1900 பிறப்புகள்
பகுப்பு:1957 இறப்புகள்
பகுப்பு:குஜராத் மக்கள்
பகுப்பு:இந்திய விடுதலைப் போராட்ட வீரர்கள்
பகுப்பு:மகாத்மா காந்தி குடும்பம்
ஈட்டி (1985 திரைப்படம்)

**ஈட்டி** 1985ஆவது ஆண்டில் ராஜசேகர் இயக்கத்தில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தில் விஜயகாந்த், விஷ்ணுவர்தன், நளினி ஆகியோர் முக்கிய கதாபாத்திரங்களில் நடித்திருந்தனர். இது இசையமைப்பாளர் இளையராஜாவின் இசையமைப்பில் வெளியான திரைப்படமாகும்.

## நடிகர்கள்
*விஜயகாந்த்
*விஷ்ணுவர்தன்
*நளினி
*விஜி
*சத்யராஜ்

## பாடல்கள்

* "காட்டுக்குள்ளே.." - எஸ். ஜானகி
* "மச்சான்.." - எஸ். பி. பாலசுப்பிரமணியம், எஸ். ஜானகி
* "ஒருநாள் ஒருபொழுது.." - எஸ். ஜானகி
* "படுத்தா உறங்குதில்லை.." - மலேசியா வாசுதேவன், வாணி ஜெயராம்

## மேற்கோள்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
நைட்ரோசில்கந்தக அமிலம்

**நைட்ரோசில்கந்தக அமிலம்** *(Nitrosylsulfuric acid )*  என்பது NOHSO4  என்ற மூலக்கூறு வாய்ப்பாடுடன் கூடிய ஒர் வேதிச் சேர்மமாகும். நிறமற்ற திண்மப்பொருளான இச்சேர்மம் காப்ரோலாக்டம் ((CH2)5C(O)NH.) என்ற கரிமச் சேர்மத்தைத் தொழில் முறையில் தயாரிக்கப் பயன்படுகிறது.

## தயாரிப்பும் வேதி வினைகளும்
சோடியம் நைட்ரைட்டை சுழி பாகை செல்சியசு வெப்பநிலையில் உள்ள அடர்த்தியான கந்தக அமிலத்தில் கரைத்து நைட்ரோசில்கந்தக அமிலம் தயாரிக்கலாம்:

: HNO2  +  H2SO4  &rarr;  NOHSO4  +H2O

கந்தக அமிலத்தின் அமில நீரிலி மற்றும் நைட்ரசு அமிலத்தின் கலப்பு அமிலமாகவும் இம்மூலக்கூறைக் காணமுடியும். மாறாக, நைட்ரிக் அமிலம் மற்றும் கந்தக டைஆக்சைடு இரண்டையும் சேர்த்து வினைப்படுத்துவதன் மூலமாகவும் நைட்ரோசில்கந்தக அமிலம் தயாரிக்க முடியும்.

கரிம வேதியியலில் அமீன்களில் இருந்து ஈரசனோனிய உப்புகளை தயாரிக்க நைட்ரோசில்கந்தக அமிலம் பயன்படுகிறது. தொடர்புடைய நைட்ரசு ஆக்சைடு வெளியிடும் செயலிகளில் நைட்ரோசோனியம் நான்கு புளோரோபோரேட்டு ([NO]BF4) மற்றும் நைட்ரோசில் குளோரைடு ஆகியனவும் உள்ளடங்கும்.

## மேற்கோள்கள்

பகுப்பு:நைதரசன் சேர்மங்கள்
பகுப்பு:கந்தக ஆக்சோ அமிலங்கள்
பகுப்பு:ஐதரசன் சேர்மங்கள்
பகுப்பு:காடிகள்
பகுப்பு:சல்பேட்டுகள்
மெட்வே

**மெட்வே** (*Medway*) என்பது தென்கிழக்கு இங்கிலாந்தில் கென்ட் மாவட்டத்தில் உள்ள ஒரு பேரூராட்சி ஆகும். இது கென்ட் மாவட்டத்தின் எல்லைக்குள் இருந்தாலும், சுய ஆட்சியில் இயங்குகிறது.

## முக்கிய இடங்கள்
### உரோச்சட்டர் தேவாலயம்

கி.பி.604 இல் கட்டப்பட்ட உரோச்சட்டர் தேவாலயம், இங்கிலாந்தின் இரண்டாவது பழமை வாய்ந்த தேவாலயம் ஆகும். ஆங்கிலத்தில் மிகப் பழமையான டெஃடுசு ரோஃப்பின்சசு என்ற சுவடு 12 ஆம் நூற்றாண்டில் இங்குதான் எழுதப்பட்டது.

### உரோச்சட்டர் கோட்டை

கி.பி. 1088 இல் கட்டப்பட்ட உரோச்சட்டர் கோட்டை இங்கிலாந்தின் மிகவும் உயரமான நார்மன் அரண் ஆகும்.

### அப்னர் கோட்டை

முதலாம் எலிசபத்து இராணியின் கட்டளையால் கி.பி. 1559 இல் அப்னர் கோட்டை கட்டப்பட்டது.

### அம்கெர்ச்ட் கோட்டை
கி.பி. 1667 மெட்வே மற்றும் சாத்தம் கப்பற்பட்டறை மீதான டச்சுத் தாக்குதலுக்குப் பின்னர், சாத்தம் கப்பற்பட்டறையின் மீதான தரைவழித் தாக்குதல்களை எதிர்கொள்ளும் நோக்கில் அம்கெர்ச்ட் கோட்டை கட்டப்பட்டது.

### கிழக்குவாயில் வீடு

கி.பி. 1590 ல் சாத்தம் கப்பற்பட்டறையில் இயங்கிவந்த துணைநிலைப் படை அதிகாரிகளின் கீழ் இயங்கிய எழுத்தர்களால் (Clerk of the Cheque) கட்டப்பட்டது. சார்லஸ் டிக்கின்ஸ் அவர்களால் எழுதப்பட்ட பிக்விக் பேப்பர்கள் என்ற புதினத்திலும் இவ்விடம் பற்றி குறிப்பிடப்பட்டுள்ளது.

### குயில்ட்கால்
கி.பி. 1687 இல் கட்டப்பட்ட குயில்ட்கால் உள்ளாட்சிக் கட்டடம், தற்போது மெட்வேயின் அருங்காட்சியகமாகத் திகழ்கிறது.

### சாத்தம் கப்பற்பட்டறை

சாத்தம் கப்பற்பட்டறை கி.பி 1567 மற்றும் கி.பி. 1572 க்கு இடைப்பட்ட காலத்தில் கட்டப்பட்ட கப்பல் கட்டுமானத் தளம் ஆகும்.

## முக்கிய நபர்கள்
### வில்லியம் ஆடம்சு

வில்லியம் ஆடம்சு (மாலுமி) என்பவர் ஜப்பானை முதன் முதலில் சென்றடைந்த இங்கிலாந்து நாட்டவர் ஆவார். இவர் இங்கிலாந்தின் கென்ட் மாவட்டத்தில், சில்லிங்காம் என்ற சிற்றூரில் பிறந்தார்.

### சார்லஸ் டிக்கின்ஸ்

சார்லஸ் டிக்கின்ஸ் விக்டோரியா காலத்தைச் சேர்ந்த மிகவும் புகழ் பெற்ற ஆங்கிலப் புதின எழுத்தாளர்களில் ஒருவரும், தீவிரமான சமூகப் பரப்புரையாளரும் ஆவார்.

## மேற்கோள்கள்

## வெளியிணைப்புகள்
# அதிகாரப்பூர்வ மெட்வே நிர்வாகத் தளம்
# மெட்வே சுற்றுலாத் தகவல் தளம்

பகுப்பு:இங்கிலாந்து
பகிர்வுரிமை

[thumb|[படைப்பாக்கப் பொதுமங்கள்|படைப்பாக்கப் பொதுமங்களின் பகிர்வுரிமைச் சின்னம், அளிப்புரிமைச் சின்னத்தின் ஒரு வகை]]
**பகிர்வுரிமம்** (*Share-alike*) என்பது ஒரு காப்புரிமைக் கலைச்சொல். இது பெரும்பாலும் படைப்பாக்கப் பொதுமங்கள் திட்டத்தால் பயன்படுத்தப்படுகிறது. இவ்வுரிமத்தின் கீழ் வெளியாகும் ஆக்கங்களின் படிகளையோ மாற்றங்களையோ பகிரும்போது முதன்மை ஆக்கம் பகிரப்பட்ட அதே உரிமம் அல்லது அதை ஒத்த உரிமத்தின் கீழ் வெளியிட வேண்டும். அளிப்புரிமை தரும் உரிமங்கள் யாவும் பகிர்வுரிமை அளிக்கும் கட்டற்ற மென்பொருள் அல்லது கட்டற்ற ஆக்கங்கள் ஆகும்.

தற்பொழுது, இரண்டு படைப்பாக்கப் பொதும உரிமங்கள் பகிர்வுரிமை அளிக்கின்றன:
# படைப்பாக்கப் பொதுமம் ஆக்குநர்சுட்டு-பகிர்வுரிமை (இது ஒரு அளிப்புரிமை கொண்ட கட்டற்ற ஆக்க உரிமம்)
# படைப்பாக்கப் பொதுமம் ஆக்குநர்சுட்டு-வணிகம்தவிர்-பகிர்வுரிமை (இது ஒரு தனியுடைமை உரிமம்)

இச்சொல் காப்புரிமைச் சட்டம் தொடர்பாக மட்டுமின்றி காப்புரிமம் தொடர்பான உரையாடல்களிலும் இடம்பெறுகிறது.

சூன் 2009 இல், விக்கிப்பீடியர் சமூகமும் விக்கிமீடியா அறக்கட்டளையின் அறங்காவலர் குழுவும் விக்கிப்பீடியா மற்றும் அதன் உறவுத் திட்டங்களுக்கான முதன்மை ஆக்க உரிமமாக படைப்பாகப் பொதுமம் ஆக்குநர்சுட்டு-பகிர்வுரிமை உரிமத்தை அறிவித்தனர். இம்முடிவு கட்டற்ற பண்பாட்டுக்கும் தொலைநோக்கு கொண்ட தலைமைக்கும் கிடைத்த வெற்றி என்று படைப்பாக்கப் பொதுமங்கள் நிறுவனம் பாராட்டியது.

## உசாத்துணை

பகுப்பு:கட்டற்ற மற்றும் திறமூல மென்பொருள்கள்
பகுப்பு:அளிப்புரிமை
பகுப்பு:கணியச் சட்டங்கள்
பகுப்பு:கட்டற்ற மென்பொருட்கள்
வினய் கட்டியார்

**வினய் கட்டியார்** (Vinay Katiyar), ( பிறப்பு: 11 நவம்பர் 1954) இந்தியாவின் உத்தரப்பிரதேசம் மாநிலத்தின் கான்பூரில் பிறந்தவர்.சங்கப் பரிவார் அமைப்புகளில் ஒன்றான விசுவ இந்து பரிசத்தின் இளைஞர் அணியான பஜ்ரங் தளத்தின் நிறுவனத் தலைவராவார். பாரதிய ஜனதா கட்சியின் தேசியச் செயலராகவும் இருந்தவர். மூன்று முறை நாடாளுமன்ற உறுப்பினராக பைசாபாத் தொகுதியிலிருந்து தேர்ந்தெடுக்கப்பட்ட  வினய் கட்டியார், தற்போது  நாடாளுமன்ற மாநிலங்களவை உறுப்பினராக உள்ளார்.

## வாழ்வும் பணியும்
குர்மி சமுகத்தைச் சார்ந்த வினய் கட்டியார், சரண் கட்டியார் - சியாம் காளி இணையருக்கு கான்பூரில் பிறந்தவர்.
சங்கப் பரிவாரின் மாணவர் அமைப்பான அகில பாரதிய வித்தியார்த்தி பரிசத்தில் இணைந்த வினய் கட்டியார், உத்தரப்பிரதேச  மாநில அமைப்புச் செயலளராக 1970 முதல் 1974 முடிய இருந்தார்.  பின்னர் 1980இல் ராஷ்டிரிய சுயம்சேவக் சங்கத்தின் முழு நேர ஆர் எஸ் எஸ் பிரச்சாரகராக சேவை செய்தார். ராம ஜென்மபூமி இயக்கத்தை வலுப்படுத்த பஜ்ரங் தளம் என்ற இந்து இளைஞர் அமைப்பை துவக்கி அதன் நிறுவனத் தலைவராகச் செயல்பட்டார்.

பின்னர் 2002ஆம் ஆண்டு முதல் 18 சூலை 2004 முடிய  பாரதிய ஜனதா கட்சியின் உத்திரப் பிரதேச மாநிலத் தலைவராக இருந்த வினய் கட்டியார் 2006ஆம் ஆண்டு முதல் கட்சியின் தேசியச் செயலராகப் பணியாற்றினார்.
10, 11 மற்றும் 13வது நாடாளுமன்ற மக்களவைக்கு, 1991, 1996, 1999 ஆகிய ஆண்டுகளில் பைசாபாத் தொகுதியிலிருந்து  நாடாளுமன்ற உறுப்பினராக தேர்ந்தெடுக்கப்பட்டார். வினய் கட்டியார் தற்போது நாடாளுமன்ற மாநிலங்களவை உறுப்பினராக உள்ளார்.

## மேற்கோள்கள்

பகுப்பு:1954 பிறப்புகள்
பகுப்பு:இந்திய அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:உத்தரப் பிரதேச நபர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ராஷ்டிரிய சுயம்சேவாக் சங்கத்தினர்
மீள்வரு தொடர்பு

கணிதத்தில் **மீள்வரு தொடர்பு** (*recurrence relation*) என்பது, ஒரு தொடர்முறையின் ஒன்று அல்லது ஒன்றுக்கு மேற்பட்ட சில தொடக்க உறுப்புகள் தரப்பட்ட நிலையில், அத்தொடர்முறையின் பிற உறுப்புகள் அனைத்தையும் தருகின்ற மீள்வரு வரையறையாகவுள்ள சமன்பாடு ஆகும். இதில், முந்தைய உறுப்புகளின் சார்பாக ஒரு தொடர்முறையின் உறுப்புகள் வரையறுக்கப்படுகின்றன.

## எடுத்துக்காட்டுகள்
### பிபனாச்சி எண்கள்

பிபனாச்சி எண்கள்:
1, 1, 2, 3, 5, 8, 13, 21, 34, 55, 89, 144, 233, 377, 610, 987, 1597, 2584, 4181, 6765, 10946, 17711, 28657, ....

ஃபிபனாச்சி எண்களின் மீள்வரு தொடர்பு:
:F_n = F_{n-1}+F_{n-2}

தரப்படும் தொடக்க எண்கள்:
:F_0 = 0
:F_1 = 1

மீள்வரு தொடர்பைப் பயன்படுத்த:
:F_2 = F_1 + F_0 = 1+0 = 1
:F_3 = F_2 + F_1 = 1+1 = 2
:F_4 = F_3 + F_2 = 2+1 = 3....
என பிபனாச்சி எண்கள் ஒவ்வொன்றும் அதன் முந்தைய இரு எண்களின் சார்பாக அமைவதைக் காணலாம்

### ஈருறுப்புக் கெழுக்கள்
ஈறுப்புத் தேற்றத்தின் விரிவிலுள்ள உறுப்புகளின் கெழுக்கள் ஈருறுப்புக் கெழுக்கள் எனப்படும். அவை வழக்கமாக  \tbinom nk எனக் குறிப்படுகின்றன. *n* பொருட்களிலிருந்து *k* பொருட்களைத் தேர்ந்தெடுக்கக் கூடிய வழிகளின் எண்ணிக்கையை \tbinom{n}{k}, தருகிறது.

ஈருறுப்புக் கெழுக்களின் மீள்வரு தொடர்பு:
:\binom{n}{k}=\binom{n-1}{k-1}+\binom{n-1}{k},

தரப்படுள்ள தொடக்க மதிப்பு:
\tbinom{n}{0}=\tbinom{n}{n}=1. 

இதனைப் பயன்படுத்தி  k = 1, 2, ...  எனப் பதிலிட்டு ஈருறுப்புக் கெழுக்களைக் காண, அவை பாஸ்கலின் முக்கோணத்தை அமைக்கும்.

\binom{n}{k}=\frac{n!}{k!(n-k)!}. வாய்பாட்டின் மூலமும் ஈருறுப்புக் கெழுக்களைக் காணலாம்.

## மேற்கோள்கள்

## உசாத்துணை
* 
* 
* 
* 
* Thomas H. Cormen, Charles E. Leiserson, Ronald L. Rivest, Clifford Stein. *Introduction to Algorithms*, Second Edition. MIT Press and McGraw-Hill, 1990. . Chapter 4: Recurrences, pp.&nbsp;62–90.
*
*
* chapter 7.
*  Chapter 9.1: Difference Equations.
* 
*  at EqWorld - The World of Mathematical Equations.
*  at EqWorld - The World of Mathematical Equations.

## வெளியிணைப்புகள்
* 
* 
* 
* Introductory Discrete Mathematics
*  OEIS index to a few thousand examples of linear recurrences, sorted by order (number of terms) and signature (vector of values of the constant coefficients)

பகுப்பு:கணிதம்
பகுப்பு:இயற்கணிதம்
செனான் அறுபுளோரோரோடேட்டு

**செனான் அறுபுளோரோரோடேட்டு** *(Xenon hexafluororhodate)* என்பது XeRhF6 என்ற மூலக்கூறு வாய்ப்பாடு கொண்டுள்ள மந்தவாயு சேர்மமாகும். முதன்முதலில் 1963 ஆம் ஆண்டில் நீல் பார்ட்லெட் என்பவரால் தொகுப்பு முறையில் இச்சேர்மம் தயாரிக்கப்பட்டது.. செனான் அறுபுளோரோபிளாட்டினேட்டுடன் ஒத்த அமைப்பை செனான் அறுபுளோரோரோடேட்டும் பெற்றுள்ளது.

## தொகுப்புமுறை தயாரிப்பு
செனானுடன் நேரடியாக ரோடியம் அறுபுளோரைடு சேர்த்து வினைப்படுத்தினால் செனான் அறுபுளோரோரோடேட்டு தயாரிக்க முடியும்.:

:Xe + RhF6 → XeRhF6

## மேற்கோள்கள்

பகுப்பு:செனான் சேர்மங்கள்
பகுப்பு:ரோடியம் சேர்மங்கள்
பகுப்பு:அருமன் வாயு சேர்மங்கள்
தங்கச்சிமடம்

**தங்கச்சிமடம்** இராமநாதபுரம் மாவட்டத்தில் மண்டபம் ஊராட்சி ஒன்றியத்தைத் சேர்ந்த ஒரு இரண்டாம் நிலை ஊராட்சியும் ஆகும். இந்த ஊராட்சியில் வடக்கு, தெற்கு என இரண்டு பக்கமும் கடலோர மீனவக் கிராமங்கள் உள்ளன.

## போக்குவரத்து வசதிகள்
தங்கச்சிமடம் சாலைப் போக்குவரத்து வசதிகள் நன்கு பெற்ற ஊராகும். மேலும் தங்கச்சிமடம் இந்தியாவின் அனைத்து பகுதிகளில் இருந்தும் போக்குவரத்து வசதியைப் பெற்றுள்ளது. முன்னர் இங்கே அமைந்திருந்த இரயில் நிலையம் பின்னர் அகற்றப்பட்டது. தற்போதுள்ள பாம்பன் நிலையம் அருகிலுள்ள ரயில் நிலையமாகும். எனினும், இந்தியாவின் பகுதிகளை இணைக்கும் முக்கிய இரயில்கள் பாம்பனில் நிற்பதில்லை, அவை இராமேசுவரத்தில் மட்டுமே நின்று புறப்படுகின்றன.

## ஆன்மிக இடங்கள்
*பாலதண்டாயுதபாணி திருக்கோவில்
*உச்சயினி மாகாளியம்மன் திருகோவில்
*முத்துமாரியம்மன் திருக்கோவில்
*ஏகாந்தரமார் கோவில்
*பள்ளிவாசல், தங்கச்சிமடம்
*புனித சந்தியாகப்பர் ஆலயம்

## திருவிழாக்கள்
இங்கு ஆண்டுதோறும் பலவிதமான திருவிழாக்கள் கொண்டாடப்படுகின்றன. அதில் குறிப்பிடத்தக்கது, முத்துமாரியம்மன் முளைக்கொட்டு உற்சவமாகும். இவ்விழாவானது ஆடி மாதந்தோறும் விமரிசையாகக் கொண்டாடப்படும்.

## அருகிலுள்ள இடங்கள்
இவ்வூரின் அருகில் உள்ள "பேக்கரும்பு" எனும் ஊரில், இந்தியாவின் முன்னாள் குடியரசுத்தலைவர் அப்துல் கலாமின் சமாதி அமைந்துள்ளது.

## பொருளாதாரம்
இவ்வூர் மக்கள் பலதரப்பட்ட தொழில்களில் ஈடுபட்டுள்ளார்கள். மீன்பிடித்தொழில் இங்கு முக்கியமான ஒன்றாகும். இப்பகுதியில் தென்னை மரங்கள் அதிகமாக உள்ளதால் கயிறு திரித்தல் தொழிலில் பெண்கள் ஈடுபட்டு வருகின்றனர்.. இங்கிருந்து பல்வேறு ஊர்களுக்கு தேங்காய் ஏற்றுமதி செய்யப்படுகிறது. மேலும் இங்கு மல்லிகைச் செடிகள் பதியமிடப்பட்டு பல்வேறு ஊர்களுக்கு ஏற்றுமதி செய்தலும் முக்கியமான தொழிலாக உள்ளது. வெளிநாடுகளிலும், வெளியூர்களிலும் வேலை பார்க்கும் தொழிலாளிகள் மற்றும் பட்டதாரிகளின் எண்ணிக்கையும் கணிசமாக உள்ளது.

## இவற்றையும் பார்க்க
* வில்லூண்டி தீர்த்தம்

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
திரிஷா இல்லனா நயன்தாரா

**திரிஷா இல்லனா நயன்தாரா**, 2015-ம் ஆண்டு வெளிவந்த ஒரு இந்தியத் தமிழ் நகைச்சுவைத் திகில் திரைப்படமாகும். இத்திரைப்படத்தை ஆதிக் ரவிச்சந்திரன் எழுதி இயக்குகிறார். இப்படத்தில் ஜி. வி. பிரகாஷ் குமார், ஆனந்தி, மனிஷா யாதவ் ஆகியோர் முக்கிய கதாபாத்திரங்களிலும், நடிகை சிம்ரன் துணைக் கதாப்பாத்திரத்திலும் நடித்துள்ளனர்.

## நடிகர்கள்
*ஜி. வி. பிரகாஷ் குமார் - ஜீவா 
*ஆனந்தி -ரம்யா 
*மனிஷா யாதவ்
*சிம்ரன்
*விடிவி கணேஷ் 
*ஆர்யா - சிறப்புத் தோற்றம் 
*பிரியா ஆனந்த் - சிறப்புத் தோற்றம் 
*யூகி சேது - சிறப்புத் தோற்றம்

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வயதுவந்தோருக்கான நகைச்சுவைத் தமிழ்த் திரைப்படங்கள் 
பகுப்பு:பாலியல் நகைச்சுவைத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:ஜி. வி. பிரகாஷ் குமார் நடித்த திரைப்படங்கள்
பிளாட்டினம்(IV) புரோமைடு

**பிளாட்டினம்(IV) புரோமைடு** *(Platinum(IV) bromide)* என்பது PtBr4 என்ற மூலக்கூறு வாய்ப்பாடு கொண்டுள்ள ஒரு வேதியியல்  சேர்மமாகும். பிளாட்டினம் மற்றும் புரோமின் தனிமங்கள் சேர்ந்து இச்சேர்மம் உருவாகிறது.

பிளாட்டினம்(IV) புரோமைடும் தங்க(III) புரோமைடும் சேர்ந்த நீர்க்கரைசல் சீசியம் தனிமத்தின் இருப்பைக் கண்டறியும் சோதனைக்குப் பயன்படுத்துகின்றனர். ஒரு வடிதாளில் பெயர் தெரியாத தனிமத்தின் கரைசல் ஒரு துளியையும் பிளாட்டின தங்க புரோமைடுகளின் மேற்குறிப்பிட்ட கரைசலின் ஒரு துளியையும் இடும்போது சாம்பல் அல்லது கருப்பு நிற கறை தோன்றினால் அது சீசியத்தின் இருப்பைத் தெரிவிப்பதாக கருதப்படுகிறது. இருந்தபோதிலும் இவ்வினைக்கான வினைவழி முறை அறியப்படவில்லை.

## மேற்கோள்கள்

பகுப்பு:பிளாட்டினம்(IV) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
ஹரிலால் காந்தி

**ஹரிலால் காந்தி** (Harilal Mohandas Gandhi)  (தேவநாகரி: हरीलाल गांधी), (பிறப்பு:1888 –இறப்பு: 18 சூன் 1948),  மகாத்மா காந்தியின் மூத்த மகன் ஆவார்.

## வாழ்க்கைக் குறிப்பு
ஹரிலால் இங்கிலாந்து சென்று வழக்கறிஞர் தொழிலுக்குக் கல்வி பெற விரும்பியதை, மகாத்மா காந்தி ஏற்றுக்கொள்ளவில்லை. எனவே ஹரிலால் குடும்ப உறவுகளை 1911இல் துறந்தார். இஸ்லாம் சமயத்திற்கு மாறித் தன் பெயரை அப்துல்லா காந்தி என்று வைத்துக் கொண்டார். பலரின் வற்புறுத்தலால் மீண்டும் தாய் சமயமான இந்து சமயத்திற்கே திரும்பி விட்டார்.

ஹரிலால் *குலாப்*  என்பரை மணந்து ஐந்து குழந்தைகளுக்கு தந்தையானர். ஹரிலாலின் மூத்த மகளான ரமிபென்னின் மகளான  *நீலம் பரிக்*  என்பவர் ஹரிலால் குறித்தான *காந்திஜி இழந்த இறுதி அணிகலன்:ஹரிலால் காந்தி*  என்ற தலைப்பில் வரலாற்று நூலை எழுதியுள்ளார். ஹரிலாலின் வாழ்க்கை குறித்து *பகுபாய் தலால்*  என்பவரும் ஒரு நூலை எழுதியுள்ளார்.

காந்திஜியின் இறுதிச்சடங்கின் போது காணப்பட்ட ஹரிலால், பின்னர் கல்லீரல் நோய் காரணமாக 18 சூன் 1948 அன்று மும்பை நகராட்சி மருத்துவமனையில் மரணமடைந்தார்.

## மேற்கோள்கள்

## வெளி இணைப்புகள்
* Harilal Mohandas Gandhi

## மேலும் படிக்க
**[[Harilal Gandhi: What Life]]* by Chandulal Bhagubhai Dalal
**Gandhiji's Lost Jewel: Harilal Gandhi* by Nilam Parikh, grand daughter of Harilal Gandhi
**Mahatma Vs Gandhi* by Dinkar Joshi

பகுப்பு:1888 பிறப்புகள்
பகுப்பு:1948 இறப்புகள்
பகுப்பு:இந்திய அரசியல்வாதிகள்
பகுப்பு:குஜராத் மக்கள்
பகுப்பு:மகாத்மா காந்தி குடும்பம்
மணிலால் காந்தி

**மணிலால் காந்தி** (ஆங்கிலம்: Manilal Mohandas Gandhi) (28 அக்டோபர் 1892 – 5 ஏப்ரல் 1956) , மோகன்தாஸ் கரம்சந்த் காந்தி, கஸ்தூரிபாய் காந்தி இணையரின் இரண்டாவது மகனாவார். மணிலால் இராஜ்கோட்டில் பிறந்தார். 1897இல் முதன் முறையாக தென்னாப்பிரிக்கா சென்று, டர்பனுக்கு அருகில் உள்ள போனிக்சு ஆசிரமத்தில் சிறிதுகாலம் இருந்தார். பிறகு இந்தியா திரும்பினார். 1917இல் மீண்டும் தென்னாப்பிரிக்கா சென்ற மணிலால், போனிக்சு ஆசிரமத்தில் குசராத்தி-ஆங்கிலம் ஆகிய மொழிகளில் வெளியிடப்பட்ட ’இந்தியன் ஒபீனியன்’ என்ற வார இதழில் பணியாற்றினார்.  1918இல் அந்த இதழ் தொடர்பான பெரும்பங்கு பணிகளை மேற்கொண்ட மணிலால் , 1920-ல் அதன் ஆசிரியர் ஆனார். தன் தந்தைபோலவே நிறவெறி ஆட்சியாளர்களால் மணிலால் பலமுறை சிறை சென்றார். அவர் இறந்த 1956-ம் ஆண்டுவரை அவ்விதழின் ஆசிரியராக இருந்தார்.

1927-ல் மணிலால் சுசிலா மஷ்ருவாலா என்பவரை மணந்தார். இவர்களுக்கு சீதா (1928), இலா (1940) என இரு பெண் குழந்தைகளும், அருண் காந்தி (1934) என்கிற மகனும் ஆவர். அருண், இலா ஆகியோர் சமூக, அரசியல் செயற்பாட்டாளர்கள் ஆவர். சீதாவின் மகளான உமா டி.மெஸ்திரி அண்மையில் மணிலால் வரலாறு குறித்த புத்தகத்தை வெளியிட்டார். 

## மேற்கோள்கள்

பகுப்பு:காந்தியவாதிகள்
பகுப்பு:1892 பிறப்புகள்
பகுப்பு:1956 இறப்புகள்
பகுப்பு:குஜராத் மக்கள்
பகுப்பு:மகாத்மா காந்தி குடும்பம்
அமோனியம் அறுகுளோரோ இரிடேட்டு

**அமோனியம் அறுகுளோரோ இரிடேட்டு** (Ammonium hexachloroiridate)  என்பது (NH4)2[IrCl6] என்ற மூலக்கூறு வாய்ப்பாடு கொண்டுள்ள ஒரு கனிம வேதியியல் சேர்மமாகும். இந்த அடர்பழுப்பு நிறத் திண்மம் இரிடியம்((IV) அணைவு அயனியின்  [IrCl6]2-. அமோனியம் உப்பு ஆகும். பொதுவாக காணப்படும் இந்த இரிடியச் சேர்மமே வர்த்தக நோக்கிலும் முக்கியத்துவம் பெற்ற இரிடியச் சேர்மமாக விளங்குகிறது.

## அமைப்பு
அமோனியம் அறுகுளோரோபிளாட்டினேட்டின் அமைப்பு போலவே இவ்வுப்பும் கனச்சதுர நோக்குருவில் படிகமாகிறது என எக்ஸ் கதிர் படிகவியல் ஆய்வு அடையாளப்படுத்துகிறது. இரிடியம்((IV) அணைவு அயனி [IrCl6]2- மையங்கள் எண்முக மூலக்கூற்று வடிவியலை ஏற்றுள்ளன.

## பயன்கள்
கனிமங்களில் இருந்து இரிடியத்தைத் தனித்துப் பிரிக்கும்போது முக்கியமான இடைநிலைச் சேர்மமாக அமோனியம் அறுகுளோரோ இரிடேட்டு விளங்குகிறது. பெரும்பாலான தனிமங்கள் அவற்றின் நீர்த்த குளோரைடு கரைசலுடன் ஐதரசன் சல்பைடைச் சேர்க்கும்போது கரையாத சல்பைடு உப்புகளைத் தருகின்றன. ஆனால் [IrCl6]2- அணைவு அயனி, ஈனி பதிலீட்டைத் தடுக்கிறது. ஐதரசன் வாயுச் சூழலில் இதைச் சூடுபடுத்தும்போது திண்மநிலையில் உள்ள உப்பு உலோகமாக மாறுகிறது:
: (NH4)2[IrCl6]  +  2 H2   →  Ir  +  6 HCl  +  2 NH3

## மேற்கோள்கள்

பகுப்பு:இரிடியம் சேர்மங்கள்
பகுப்பு:அமோனியம் சேர்மங்கள்
பகுப்பு:நைதரசன் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
ராம்தாஸ் காந்தி

**ராம்தாஸ் காந்தி** (Ramdas Gandhi)  (1897 – 14  ஏப்ரல்  1969),  மகாத்மா காந்தியின் மூன்றாவது மகனாவார். தென்னாப்பிரிக்காவில் பிறந்த ராம்தாஸ், தன் பெற்றோர் மற்றும் உடன் பிறப்புகளை விட்டு தனியே வாழ்ந்தவர்.  இவரின் மனைவி நிர்மலா. ராம்தாஸ் காந்திக்கு சுமித்திரா, கனு காந்தி மற்றும் உஷா காந்தி என மூன்று குழந்தைகள். 
இவர் தன் தந்தை மகாத்மா காந்தியுடன் இந்திய விடுதலை இயக்கத்தில் பங்கெடுத்தவர். விடுதலை இயக்கப் போராட்டங்களால் தொடர்ந்து சிறை சென்றவர்.

## மேற்கோள்கள்


## வெளி இணைப்புகள்

பகுப்பு:1897 பிறப்புகள்
பகுப்பு:1969 இறப்புகள்
பகுப்பு:குஜராத் மக்கள்
பகுப்பு:இந்திய விடுதலைப் போராட்ட வீரர்கள்
பகுப்பு:மகாத்மா காந்தி குடும்பம்
கனு காந்தி

**கனு காந்தி** *(Kanu Gandhi)*(1928  - 7 நவம்பர் 2016)  இந்திய விஞ்ஞானி ஆவார். இவர் ராம்தாஸ் காந்தியின் மகனாகவும் மகாத்மா காந்தியின் பேரனாகவும் அறியப்படுகிறார்.

இவர் 1963 இல் மாசச்சூசெட்சு தொழில்நுட்பக் கழகத்தில் குடிசார் பொறியியலில் முதுகலைப் பட்டம் பெற்றார். இவர் நாசா மற்றும் அமெரிக்காவின் பாதுகாப்புத் துறையில் விமான வடிவமைப்பில் பணியாற்றினார். இவரின் மனைவி சிவலட்சுமி பாஸ்டன் பயோமெடிக்கல் ஆராய்ச்சி நிறுவனத்தில் பேராசிரியராகவும் ஆராய்ச்சியாளராகவும் இருந்தார். இவர்களுக்குக் குழந்தைகள் இல்லை. 2014இல் இவர்கள் இந்தியா திரும்பினர். சூரத்தில் உள்ள ஒரு தனியார் மருத்துவமனையில் காந்தி இறந்தார்.

## மேற்கோள்கள்

பகுப்பு:1928 பிறப்புகள்
பகுப்பு:2016 இறப்புகள்
பகுப்பு:மகாத்மா காந்தி குடும்பம்
அரபு மொழிபெயர்ப்பு இயக்கம்

thumb | வலது**அரபு மொழிபெயர்ப்பு இயக்கம்** (கிபி: 800 - 1000) என்பது இசுலாமியப் பொற்காலத்தின் போது, பக்தாத்தின் அறிவு அவையினை (House of Wisdom) மையமாகக் கொண்டு, பெரும் வீச்சுடன் செயற்பட்ட ஒரு மொழிபெயர்பு இயக்கம் ஆகும்.  இந்த இயக்கத்தினால் இலத்தீன், கிரேக்கம், சமசுகிருதம் உட்பட்ட பல உலக மொழிகளில் இருந்த ஆக்கங்கள் அரபு மொழிக்கு மொழிபெயர்க்கப்பட்டன.  இசுலாமிய ஆட்சிப் புலங்களின் பல்துறை அறிவுத்துறைகளின் வளர்ச்சிக்கும், கிரேக்க அறிவு பாதுகாக்கப்படுவதற்கும், இந்திய அறிவின் பகிர்வுக்கும் இந்த மொழிபெயர்ப்பு இயக்கம் முக்கிய பங்காற்றியது.

## மேற்கோள்கள்


பகுப்பு:மொழிபெயர்ப்பியல்
தேசிய திறந்தநிலைப் பள்ளி நிறுவனம்

**தேசிய திறந்தநிலை பள்ளி நிறுவனம்** (** National Institute of Open Schooling (NIOS)**) (राष्ट्रीय मुक्त विद्यालयी शिक्षा संस्थान), முன்பு  **தேசிய திறந்தநிலை பள்ளி** என்றழைக்கப்பட்டது. இது இந்திய அரசின் கீழ் செயல்படும் தொலைதூர கல்வி வாரியம் ஆகும். 1989ல்  இந்திய அரசின்  மனித வள மேம்பாட்டு அமைச்சகம் (இந்தியா), இந்தியாவின் கல்வியறிவு சதவீதத்தை ஊரகப் பகுதிகளில் அதிகரிக்கவும், மேலும் கல்வியறிவை நெகிழ்வான வழியில் பெற்றுக்கொள்ளும் நோக்கத்திலும் இந்நிறுவனத்தினை ஏற்படுத்தியது. .  *NIOS* ஒர் தேசியவாரியம் ஆகும், இது ஊரகப்பகுதிகளில் கல்வியறிவை அதிகரிக்கும் வகையில் நடுவண் இடைநிலைக் கல்வி வாரியம் (CBSE) & இந்திய பள்ளி சான்றிதழ் தேர்வுகள் சபை (CISCE) போன்றே உயர்நிலை மற்றும் மேல்நிலைப் பள்ளி தேர்வுகளை ஆண்டுதோறும் நடத்துகிறது. மேலும்  உயர்நிலைப் பள்ளிக்குப் பிறகு தொழிற்கல்வி படிப்புகளை வழங்குகிறது.

இது இன்றைய நிலையில் உலகின் மிகப்பெரிய திறந்தநிலைப் பள்ளியாக பின்வரும் மாணவர் சேர்க்கை எண்ணிக்கையின் காரணமாகத் திகழ்கிறது. 2004-2009 ஆண்டுகளில் உயர்நிலை மற்றும் மேல்நிலைத் தேர்வுகளுக்கு சுமார் 1.5 மில்லியன் மாணவர் சேர்க்கை ஒட்டுமொத்தமாக இருந்தது, மேலும் ஒவ்வொரு ஆண்டும் சுமார் 350000 மாணவர் சேர்க்கையும் இருக்கிறது.

## சர்வதேச ஒருங்கிணைவு மற்றும் வெளிநாட்டு மையங்கள்
NIOS பாடத்திட்டம் காமன்வெல்த் கல்வி (COS) மற்றும் யுனெஸ்கோவோடு ஒருங்கிணைக்கப்பட்டுள்ளது.

இது ஐக்கிய அரபு அமீரகம், ஓமன், குவைத், நேபாளம், கனடா மற்றும் ஐக்கிய அமெரிக்கா நாடுகளில் வசிக்கும் இந்திய நாட்டவர்களுக்காக அந்த நாடுகளில் கல்வி மையங்களை வைத்திருக்கிறது.

## NIOS வழங்கும் படிப்புகள்
**தேசிய திறந்தநிலைப் பள்ளி நிறுவனம்** திறந்தநிலை அடிப்படைக் கல்வி திட்டத்தில் மூன்று பின்வரும் படிப்புகள் வழங்குகின்றன:

** ஓபிஇ 'ஏ' நிலை - மூன்றாம் வகுப்புக்கு இணையாக
** ஓபிஇ 'பி' நிலை - ஐந்தாம் வகுப்புக்கு இணையாக 
** ஓபிஇ 'சி' நிலை - எட்டாம் வகுப்புக்கு இணையாக
** உயர்நிலை தேர்வு - பத்தாம் வகுப்புக்கு இணையாக 
** மேல்நிலைத் தேர்வு - பன்னிரெண்டாம் வகுப்புக்கு இணையாக
** தொழிற்கல்வி படிப்புகள்
* வாழ்க்கை செறிவூட்டல் நிகழ்ச்சித் திட்டங்கள்
* தொடக்கக் கல்வி பட்டயச் சான்றிதழ் (இரண்டு ஆண்டுகள்)

## மண்டல அலுவலங்கள்
மண்டல அலுவலகங்கள் பின்வரும் நகரங்களில் உள்ளது.
*புதுதில்லி
* சென்னை - தமிழ்நாடு, புதுச்சேரி
* பெங்களூர் - கர்நாடகா
* கொச்சி - கேரளா
* ஹைதராபாத் - ஆந்திரா, தெலுங்கானா
* புனா - மகாராஷ்டிரம், கோவா
* பாட்னா - பீகார்
* டேஹ்ராடூன் - உத்தாஞ்சல்
* சண்டிகர் - பஞ்சாப், இமாச்சல்பிரதேசம்
* அலகாபாத் - உத்தரப்பிரதேசம்,
* செய்ப்பூர் - இராசத்தான், குசராத்
* கொல்கத்தா - மேற்குவங்காளம்
* புவனேசுவர் - ஒரிசா
* போபால் - மத்தியப்பிரதேசம்
* ராய்பூர் - சத்தீஸ்கர்

## மேற்கோள்கள்

பகுப்பு:இந்தியாவில் கல்வி
பகுப்பு:இந்தியக் கல்வி அமைச்சகம்